NEUVOSTON PÄÄTÖS,
tehty 16 päivänä tammikuuta 1995,
alueiden komitean jäsenen nimittämisestä (95/40/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 198 a artiklan,
ottaa huomioon alueiden komitean jäsenten ja varajäsenten nimittämisestä 26 päivänä tammikuuta 1994 tehdyn neuvoston päätöksen (1),
katsoo, että komitean jäsenen paikka on vapautunut Antonio Cabrasin saatua tehtävästään eron, josta neuvostolle on annettu tieto 8 päivänä joulukuuta 1994,
ottaa huomioon Italian hallituksen ehdotuksen,
ON PÄÄTTÄNYT SEURAAVAA:
Ainoa artikla
Nimitetään Federico Palomba alueiden komitean jäseneksi Antonio Cabrasin tilalle tämän jäljellä olevaksi toimikaudeksi eli 25 päivään tammikuuta 1998 asti.
Tehty Brysselissä 16 päivänä tammikuuta 1995.